આ સમગ્ર બાબતે નજર કરીયે તો ભુજ શહેરના જૂના રેલ્વે સ્ટેશન સામે આવેલો પુલ જેના પર દિવસભર રાહદારી તેમજ ભારે વાહનોની ખાસ્સી એવી અવાર જવર રહેતી હોય છે તે પૂલ છેલ્લા ચાર મહિનાથી ખંડિત હાલતમાં રહેલો છે, અગાઉ પણ આ પુલ ખંડિત બનતા આસપાસના રહેવાસીઓ દ્વારા આ બાબતે ગંભીરતા દાખવી સ્વખર્ચે આ પુલની મરમત કરવી હતી, ત્યારબાદ ફરી એકવાર આ પુલ ખંડિત બનતા આઠ માસ પહેલા ખુદ નગર અધ્યક્ષા લતાબેન દ્વારા આ સ્થળની રૂબરૂ મુલાકાત લઈ આ પૂલને સત્વરે મરમત કરવાની હૈયાધારણા આપી હતી, જે બાદ આ વિસ્તારમાં કોઈ ડોકાયું પણ નથી, ત્યારે આ વોર્ડના રહેવાસીઓ દ્વારા આ ખંડિત પુલ કોઈ રાહદારી કે વટેમાર્ગુ માટે ઘાતક સાબિત થાય તે પહેલા આ પૂલનું સમારકામ હાથ ધરાય તેવી રજૂઆત નગરસેવક ફકિરમામદ કુંભારને કરાઇ છે.